CELEX: 51995PC0200
Language: da
Date: 1995-05-23
Title: Forslag til RÅDETS FORORDNING (EF) om ændring af forordning (EØF) nr. 1101/89 om strukturel sanering inden for indlandsskibsfarten

Avis juridique important

|

51995PC0200

Forslag til RÅDETS FORORDNING (EF) om ændring af forordning (EØF) nr. 1101/89 om strukturel sanering inden for indlandsskibsfarten  /* KOM/95/200 ENDEL - SYN 95/0120 */  

EF-Tidende nr. C 292 af 07/11/1995 s. 0016

Forslag til Rådets forordning om ændring af forordning (EØF) nr. 1101/89 om strukturel sanering inden for indlandsskibsfarten (95/C 292/11) KOM(95) 200 endelig udg. - 95/0120(SYN)(Forelagt af Kommissionen den 7. juni 1995)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 75,under henvisning til forslag fra Kommissionen,i samarbejde med Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Med Rådets forordning (EØF) nr. 1101/89 (1), senest ændret ved forordning (EF) nr. 3314/94 (2), er der indført en ordning for struktursanering af indlandsskibsfarten; forordningens formål er at reducere overkapaciteten i flåderne i indlandsskibsfarten gennem ophugningsforanstaltninger, der samordnes på fællesskabsplan;nedbringelsen af den strukturelle overkapacitet og omstruktureringen af flåden foregår som en længerevarende proces; den vanskelige økonomiske situation i branchen betyder, at ophugningsfondene modtager et stigende antal nye ansøgninger om ophugningspræmier, men disses midler til at imødekomme ansøgningerne er begrænsede; derfor bør der midlertidigt stilles yderligere midler til rådighed for fondene;på Fællesskabernes almindelige budget for 1995 er der opført og fastlagt en bevilling til struktursanering i indlandsskibsfarten, og den igangværende ophugningsindsats bør styrkes; denne bevilling bør derfor anvendes til ophugning af både, der er opført på den venteliste, der er omhandlet i artikel 8, stk. 6, i Kommissionens forordning (EØF) nr. 1102/89 (3), senest ændret ved forordning (EF) nr. 3039/94 (4); for årene 1996-1998 bør der fastlægges et samfinansieret ophugningsprogram som en ledsageforanstaltning til liberaliseringen af markedet for indlandsskibsfart;den økonomiske solidaritet, der er fastlagt i forordning (EØF) nr. 1101/89 skal gælde for samtlige fondenes midler og udgifter;det er Kommissionens opgave at sørge for samordningen mellem ophugningsfondene og dermed tilstræbe en ensartet anvendelse af denne forordning -UDSTEDT FØLGENDE FORORDNING:Artikel 1 I forordning (EØF) nr. 1101/89 foretages følgende ændringer:1) I artikel 3 indsættes som stk. 4:»4. Hver fond finansieres af:- bidrag som omhandlet i artikel 4- særlige bidrag som omhandlet i artikel 8- finansielle midler, som stilles til rådighed af de berørte medlemsstater inden for rammerne af en ophugningsforanstaltning, der er tilrettelagt på fællesskabsplan efter ensartede fremgangsmåder og på grundlag af alle berørte medlemsstaters deltagelse- bidrag fra Fællesskabet som omhandlet i artikel 4a.«2) Efter artikel 4 indsættes som artikel 4a:»Artikel 4a1. For årene 1995-1998 kan fondene modtage finansielle bidrag fra Fællesskabet.2. For så vidt angår 1995, fordeler Kommissionen de beløb, der er opført på Fællesskabernes almindelige budget, på grundlag af de mål, der skal nås, og i forhold til de forskellige typer og kategorier af fartøjer mellem fondene i forhold til de ansøgninger, der gyldigt er opført på den fælles venteliste.3. For årene 1996-1998 vedtager Rådet på forslag af Kommissionen de nærmere bestemmelser for Fællesskabets finansielle bidrag efter fremgangsmåden i traktatens artikel 75.«3) Artikel 5, stk. 2, andet punktum affattes således:»Den iværksættes for alle udgifter og for alle de fondsmidler, der er omhandlet i artikel 3, stk. 4, for at sikre, at alle transportvirksomheder, der er omfattet af denne forordning, ligebehandles i forbindelse med ophugningsforanstaltningen, uanset hvilken fond fartøjet henhører under.«4) Artikel 10, stk. 3, affattes således:»3. Kommissionen påser, at ophugningsfondene anvender denne forordning ensartet, og sørger for samordningen.«Artikel 2 Denne forordning træder i kraft på tyvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 116 af 28. 4. 1989, s. 25.(2) EFT nr. L 350 af 31. 12. 1994, s. 8.(3) EFT nr. L 116 af 28. 4. 1989, s. 30.(4) EFT nr. L 322 af 15. 12. 1994, s. 11.